Drugi turista u svemiru 24/4/02 - 2002-04-24
Riječ je o Južno-afrikancu Marku Shuttleworthu, koji je za let u svemir platio 20 miliona dolara.
Sutra će svijet, ili bolje reći svemir, dobiti svog drugog turistu. Riječ je o Južno-afrikancu Marku Shuttleworthu, koji bi sutra trebao poletjeti u svemir sa ruskog kosmodroma Kazakhstanu. Odbrojavanje je konačno otpočelo. Ruski zvaničnici kažu da je sve spremno. Danas su ruski vojni timovi oko kosmodroma Baikonur u Kazakhstanu upozoravali lokalno stanovništvo da sutra sljedi lansiranje rakete Soyuz koja će u svemir ponijeti drugog turistu Južno-afrikanca Marka Shuttlewortha, inžinjera leta, italijanskog astronoma Roberta Vitoria i ruskog astronoma veterana i zapovjednika broda Yuri Gidzenka, koji su se danas prvi put pojavili u javnosti. Južno-afrički Internet multi-milioner, platio je kako se izvještava 20 miliona dolara za svoj put u svemir. Proveo je više mjeseci u treninzima, malo je nervozan, ali kako se izvještava dobro je pripremljen za put. Gospodin Shuttleworth, koji je stvorio bogatsvo preko Interneta iz garaže svojih roditelja u Cape Townu, je drugi posjetilac svemira koji plaća za svoj put. Prije njkega je to uradio 60-to godišnji američki milioner Dennis Tito, koji je, takodjer, poletio sa kosmodroma u Baikonuru u maju prošle godine. Sada je raketa Soyz ponovo spremna za lansiranje. Ovaj put sa drugim turistom medju posadom svemirskog broda.